
Azi e 21 decembrie, o zi care pentru mine a fost crucială. 1989, un an care a schimbat fața lumii. Ce 
evenimente, ce perioade! Se obișnuiește să vorbim într-un anume fel, să ne exprimăm recunoștința sau să ne 


arătăm ura față de cei care au fost sortiți să rămână ca „negativii istoriei”. Nu, azi nu voi face nimic din toate 
acestea pentru că sunt prea detașat și prea cu informaţiile proaspete. Eu — la fel ca mulţi din generația mea — 


la prezent. 

Observ o temă predilectă a propagandei oficiale: aceea a diabolizării regimului de dinainte de 1989. O să vă 
spun clar: Ceaușescu mi-a mâncat aproape douăzeci de ani din viaţă. De aceea, după douăzeci de ani de la 
Revoluţie eu m-am împăcat cu Ceaușescu. Nu în sensul în care aș fi trecut la o adorare a sa, ci în sensul în 
care i-am înţeles politica, erorile și disperarea cu care a încercat să-și repare greșelile. Am înțeles de ce am 
suferit și, mai mult, am înţeles de ce vor suferi cei de după mine. În timp ce Ceaușescu s-a trezit din 
halucinațiile cântecului de sirenă al stăpânilor lumii, căutând apoi cu disperare să-și repare erorile pentru 
câștigarea independenţei, cei de-acum merg din dezastru în dezastru şi mai mare, cu o inconștientă demnă de 


minţile lor seci. 


Însă persistă întrebarea: de ce a atât de disperată propaganda să le demonstreze oamenilor că atunci era 
rău? De fapt știrea este alta: oamenii încep să conștientizeze că acum nu e bine! Nu e bine deloc: mai bine 
spus, e un dezastru! lată de ce propaganda e disperată să demonstreze că atunci era mult mai rău. Oamenii 
ca mine știu bine cum era atunci, dar, la fel de bine, știu cum e acum. Și pot înțelege că de pe poziția 
financiară de atunci se putea face ceva în cazul existenţei unui pact naţional, în timp ce de pe poziția de acum 
e infinit mai greu să se facă ceva. Oamenii ca mine văd dezastrul, au devenit imuni la cântecul hârșiit al 
propagandei şi știu în ce fundătură ne aflăm. De aceea mulţi încep să înțeleagă elementele pozitive ale 
regimului de dinainte de Revoluţia din 1989. Diferenţa dintre atunci și acum este una esenţială: în timp ce 
atunci aveam speranţă şi aveam motive serioase pentru speranţele noastre, acum speranța e moartă, iar 
singura soluţie rămâne aceea a unui previzibil dezastru la nivel planetar. 


Disperarea propagandei de acum e similară celei de dinainte de Revoluţie. Narativul societăţii actuale e căzut, 
la fel ca și fundamentele sistemului de atunci. Sistemul economic de acum e la fel de picat ca și cel de atunci. 
Datele false raportate pe vremuri sunt nimic față de falsurile cu care se iese acum la lumină. Privind în oglindă 


veţi putea vedea exact că sistemul se află în același impas. 


Am citit cartea de memorii a lui lulian Vlad și am rămas teribil de surprins de golul informaţional în care acest 
om a trăit toată viaţa. E totuși imposibil de înţeles cum un individ care trăiește în inima informaţiilor nu a înţeles 
până la moarte ceea ce i s-a întâmplat. V-o spun cât se poate de sincer: ori a fost extrem de ticălos în 
declaraţiile sale, ori a fost extrem de incompetent. Același gol informaţional îl văd acum la nivelul sistemelor de 
informaţii de azi. Mă rog, atât cât pot pătrunde și eu. Ceea ce observ însă este că, în ciuda cantităţii imense de 
informaţii strânse, serviciile secrete trăiesc într-un teribil gol informaţional. La fel ca „Securităţile” comuniste de 
dinainte de 1989, actualele servicii ale sistemului Occidentului Colectiv merg pe „fabricarea de dosare” care să 
corespundă unui anume narativ. De aceea fenomenul dizidenţei este atât de mare și tot de aceea opoziţia față 
de sistem a atins cote considerate inacceptabile. De aceea lumea ţine mai degrabă cu Rusia și cu rebelii 
Hamas. Și tot de aceea, tragismul celor care și-au pierdut copiii sau rudele apropiate în timpul Revoluţiei din 
1989 este indescriptibil. Cum să te simţi atunci când constaţi că ţi-ai pierdut pe cineva drag pentru un nimic? 


Starea de fapt de acum este una de pre-revoluţie. Dezlănţuirea pe care-o vedem acum din partea 
propagandei este semnul slăbiciunii absolute a sistemului. Indiferent câţi bani se bagă în propagandă, 

sale. Filmele de-acum sunt asemeni filmelor nord-coreene din perioada pre 1989. Chiar și bancurile care 
circulă au ajuns similare celor care erau date în programul de Revelion. Doar sexualizarea e infinit mai mare. 


Astfel, întrebarea pe care mi-o pun în aceste momente e una cât se poate de umană: „Ce să sărbătorim 


sărbătorim? Revoluţia care a fost sau cea care o să vină?”. 

